**Broj:01-04-263/2025**

**Konjic**, **06.05.2025. godine**

Na osnovu člana 17. Statuta JU Opća bolnica Konjic, člana 20a. stav (2) Zakona o radu („Službene novine FBiH broj: 26/16 i 89/18), člana 5. Uredbe o postupku prijema u radni odnos u javnom sektoru u HNK (Službene novine HNK broj: 4/19, 5/19 i 5/20), člana 3. Pravilnika o proceduri i kriterijima za prijem u radni odnos u JU Opća bolnica Konjic broj: U.O.02-12-266/2019 od 27.10.2019. godine Uredbe o jedinstvenim kriterijima i pravilima za zapošljavanje branioca i članova njihovih porodica u HNK („Narodne novine HNK, broj: 1/24“) Direktor JU Opća bolnica Konjic raspisuje:

**JAVNI OGLAS**

**ZA PRIJEM U RADNI ODNOS**

1. Doktor medicine na bolničkim odjelima na određeno vrijeme....................................1 Izvršilac
2. Diplomirana medicinska sestra na određeno vrijeme .................................................1 Izvršilac
3. Medicinska sestra/ tehničar na bolničkim odjelima na određeno vrijeme..................1 Izvršilac

**Opći uslovi za sve pozicije:**

-Da je državljanin BiH

-Da je stariji od 18 godina

-Da ima opću zdravstvenu sposobnost za obavljanje poslova radnog mjesta na koje se prijavljuju

**Pozicija 1: Doktor medicine na bolničkim odjelima**

* **Posebni uslovi:**
* VSS završen medicinski fakultet
* Položen stručni ispit
* Da nije otpušten s posla kao rezultat disciplinske mjere
* Uvjerenje o radnom iskustvu u trajanju od 1. jedne godine nakon položenog stručnog ispita
* Licenca za samostalan rad

**Opis** **poslova za poziciju 1:**

Vrši svakodnevne vizite pacijenata, izvještava o njihovom stanju, toku bolesti i problemima na dnevnim sastancima i vizitama, određuje pretrage pacijantima, ordinira terapiju, ispunjava uputnicu, provodi i vrši nadzor nad provođenjem liječenja i rehabilitacije pacijenta i o tome vodi potrebnu dokumentaciju, piše otpusna pisma, historiju bolesti odnosno vodi tačnu, iscrpnu i datiranu medicinsku dokumentaciju u skladu sa propisima o evidenciji u zdravstvu koja pruža sve potrebne podatke o liječenju i zdravstvenom stanju pacijenta, vrši paratnju pacijenata prililkom premještaja u dr. zdravstvenu ustanovu, sudjeluje u dežurstvu i pripravnosti prema donijetom planu, obavlja i druge medicinske, administrativne i organizacijske poslove neophodne za normalno obavljanje rada u skladu sa zanimanjem i radnim mjestom, pravilima struke i važećim propisima.

Radni odnos se zasniva na određeno vrijeme, 1 godinu uz obavezan probni rad od 1 mjeseca ukoliko kandidat prvi put zasniva radni odnos kod ovog poslodavca.

Mjesto rada: JU Opća bolnica Konjic, Bolnička b.b. Konjic, Bolnički odjeli

Radno vrijeme: redovno, 7,30 sati dnevno, posebni oblici rada: dežura i pripravnost

**Kao dokaz ispunjavanja općih i posebnih uslova za poziciju 1. kandidati su dužni dostaviti slijedeću dokumentaciju:**

* Prijavu (Obrazac prijave nalazi se na web stranici poslodavca, kao i na web stranici Ministarstva zdravstva, rada i socijalne zaštite HNK/Ž)
* Uvjerenje o državljanstvu ne starije od 6 mjeseci
* Potvrdu o prebivalištu (CIPS)
* Potvrda od prethodnog poslodavca da nije otpušten sa posla kao rezultat disciplinske mjere
* Potvrda o radnom iskustvu u trajanju od 1 godine nakon položenog stručnog ispita
* Diploma o završenoj VSS
* Uvjerenje o položenom stručnom ispitu
* Licencu za samostalan rad

**Pozicija 2: Diplomirana medicinska sestra**

* **Posebni uslovi :**
* VSS Diplomirana medicinska sestra
* Položen stručni ispit
* Da nije otpušten/a sa posla kao rezultat disciplinske mjere
* Radno iskustvo nakon položenog stručnog ispita u trajanju od 1 godine na istim poslovima
* Licenca za samostalan rad

**Opis poslova za poziciju 2. :**

Obavlja poslove na sprovođenju njege i terapije u službi i odjeljenju. Vrši pripremu bolesnika za složenije oblike dijagnostičkih i terapijskih postupaka i učestvuje u njihovom izvođenju, učestvuje u timu sprečavanja i širenja intrahospitalnih infekcija. Kao i u timu edukacije medicinskih tehničara na odjeljenju. Radi poslove zdravtsvenog prosvećivanja pacijenata i članova njihovih porodica, odgovoran je za propisno vođenje medicinske dokumentacije i evidencije, obavlja i druge stručne poslove po nalogu glavnog tehničara službe. Asistira ljekaru i po nalogu ljekara vrši medicinsko tehničke intervencije. Sarađuje se drugim zdravstvenim radnicima. Odgovara za sredstva kojima rukuje za urednost, tačnost i za kvalitet poslova iz djelokruga svoga rada. Vodi protokol. Odgovoran je za ispravnost dokumentacije potrebne za naplatu izvršenih zdravstvenih usluga (ispravnost zdravstvenih knjižica i uputa). Stara se o snabdjevenosti ambulante potrebnim materijalom. Radi dnevni i mjesečni izvještaj. Po nalogu ljekara upućuje pacijenta na odgovarajuće terapije. Radi i druge poslove u okviru svoje stručne spreme po nalogu glavnog tehničara odjeljenja /službe i šefa odjeljenja/službe.Odgovara za sredstva kojima rukuje za urednost, tačnost i za kvalitet poslova iz djelokruga svoga rada.

Radni odnos se zasniva na određeno vrijeme, 1 godinu uz obavezan probni rad od 1 mjeseca ukoliko kandidat prvi put zasniva radni odnos kod ovog poslodavca.

Mjesto rada: JU Opća bolnica Konjic, Bolnička b.b. Konjic, Bolnički odjeli

Radno vrijeme: redovno, 7,30 sati dnevno, 1 i 2 smjena te poseban oblik rada Turnus

**Kao dokaz ispunjavanja općih i posebnih uslova za poziciju 2 kandidati su dužni dostaviti slijedeću dokumentaciju:**

* Prijavu (Obrazac prijave nalazi se na web stranici poslodavca, kao i na web stranici Ministarstva zdravstva, rada i socijalne zaštite HNK/Ž)
* Uvjerenje o državljanstvu ne starije od 6 mjeseci
* Potvrdu o prebivalištu (CIPS)
* Potvrda od prethodnog poslodavca da nije otpušten sa posla kao rezultat disciplinske mjere
* Potvrda o radnom iskustvu u trajanju od 1 godine nakon položenog stručnog ispita
* Diploma o završenoj VSS
* Uvjerenje o položenom stručnom ispistu
* Licencu za samostalan rad

**Pozicija 3: Medicinska sestra/tehničar na bolničkim odjelima**

* **Posebni uslovi:**
* SSS medicinska sestra/tehničar opšti smjer
* Položen stručni ispit
* Radno iskustvo na istim poslovima najmanje 3 mjeseca nakon položenog stručnog ispita

**Opis** **poslova za poziciju 3. :**

Izvršava sve poslove i zadatke predviđene za medicinskog tehničara. **Stara se o** njezi i ishrani bolesnika. Asistira doktoru prilikom pregleda bolesnika. Prati bolesnike prilikom specijalističko-konsultativnih i drugih pregleda. Učestvuje u podjeli terapije. Uredno vodi neophodnu medicinsku dokumentaciju. Stara se o sterilnosti instrumenata. Vrši zdravstvenu i higijensku njegu bolesnika. Kontroliše vitalne znake bolesnika. Asistira ljekaru i po nalogu ljekara vrši medicinsko tehničke intervencije. Sarađuje se drugim zdravstvenim radnicima. Odgovara za sredstva kojima rukuje za urednost, tačnost i za kvalitet poslova iz djelokruga svoga rada. Vodi protokol. Odgovoran je za ispravnost dokumentacije potrebne za naplatu izvršenih zdravstvenih usluga (ispravnost zdravstvenih knjižica i uputa). Stara se o snabdjevenosti ambulante potrebnim materijalom. Radi dnevni i mjesečni izvještaj. Po nalogu ljekara upućuje pacijenta na odgovarajuće terapije. Radi i druge poslove u okviru svoje stručne spreme po nalogu glavnog tehničara odjeljenja /službe i šefa odjeljenja/službe.Odgovara za sredstva kojima rukuje za urednost, tačnost i za kvalitet poslova iz djelokruga svoga rada.

Radni odnos se zasniva na određeno vrijeme, godinu dana, uz obavezan probni rad u trajanju od 1 mjeseca ukoliko kandidat prvi put zasniva radni odnos kod ovog poslodavca.

Mjesto rada: JU Opća bolnica Konjic, Bolnička b.b. Konjic

Radno vrijeme: redovno, 7,30 sati dnevno, 1. i 2. smjena te poseban oblik rada Turnus

**Kao dokaz ispunjavanja općih i posebnih uslova kandidati za poziciju 3 su dužni dostaviti sljedeću dokumentaciju:**

* Prijavu (Obrazac prijave nalazi se na web stranici poslodavca, kao i na web stranici Ministarstva zdravstva, rada i socijalne zaštite HNK/Ž)
* Uvjerenje o državljanstvu ne starije od 6 mjeseci
* Potvrdu o prebivalištu (CIPS)
* Diploma o završenoj SSS
* Uvjerenje o položenom stručnom ispitu
* Uvjerenje o radnom iskustvu u trajanju od minimalno 3 mjeseca nakon položenog stručnog ispita

Traženi dokumenti se dostavljaju u originalu ili ovjerenim kopijama ne starijim od 3 mjeseca i ne podliježu vraćanju.

U skladu sa čl. 7. stav 3. Uredbe o postupku prijema u radni odnos u javnom sektoru u HNK („Službene novine HNK“, broj: 4/19, 5/19 i 5/20) prioritet pri zapošljavanju pod jednakim uslovima imaju osobe iz čl. 1. Zakona o dopunskim pravima branilaca i članova njihovih porodica u Hercegovačko-neretvanskom Kantonu-Županiji, ukoliko ispunjavaju opće i posebne uslove radnog mjesta, te su kandidati dužni dostaviti i dodatnu dokumentaciju kojom dokazuju status korisnika prava.

U skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u HNK („Službene novine HNK“, broj: 1/24), prednost pri zapošljavanju ostvaruju osobe koje imaju prijavljeno prebivalište u HNK najmanje pet godina prije objave javnog oglasa na koji se prijavljuje, te imaju pravo na prvenstvo prilikom prvog zapošljavanja u stečenoj stručnoj spremi, koje pravo prestaje ukoliko radni odnos na osnovu takvog zapošljavanja postane radni odnos na neodređeno vrijeme. Prvenstvo pri zapošljavanju u skladu sa članom 4.stav (6) Uredbe ostvaruju lica koja ispunjavaju opće i posebne uslove za radno mjesto na koje se vrši zapošljavanje, u skladu sa kriterijima utvrđenim općim aktom poslodavca i uslovima navedene Uredbe, a koja su se našla na Listi uspješnih kandidata.

Kandidati, da bi ostvarili prioritet pri zapošljavanju, u skladu sa naprijed navedenom Uredbom (˝Službene novine HNK˝ broj 1/24) trebaju da dostave:

1. Dokumentacija kojom se dokazuje status korisnika prava, ne starije od dana objave Javnog

oglasa (Tabela),

2.Ovjerena izjava kandidata kojom izjavljuje da li je ili nije ostvario pravo na prvenstvo prilikom prvog zapošljavanja u stečenoj stručnoj spremi na neodređeno vrijeme, ne starije od dana objave javnog oglasa.

3. Dokaz da kandidat ima prijavljeno prebivalište u HNK, najmanje pet godina prije objave Javnog oglasa na koji se prijavljuje (potvrda/uvjerenje koje izdaje MUP HNK), ne starije od dana objave Javnog oglasa.

Dokumentacija kojom se dokazuje status kandidata po Uredbi o jedinstvenim kriterijima i pravilima za zapošljavanje branioca i članova njihovih porodica u HNK je prikazana u tabeli:

|  |  |  |  |
| --- | --- | --- | --- |
| Redni broj | Pripadnost branite kategoriji | Naziv dokaza - dokumenta | Organ koji ga izdaje |
| 1. | Član porodice poginulog, umrlog i nestalog borca | -Uvjerenje o statusu djeteta poginulog, umrlog i nestalog borca-Rješenje o priznatom pravu na porodičnu invalidninu za suprugu poginulog, umrlog i nestalog borca-Uvjerenje o učestvovanju u Oružanim snagama zapoginulog, umrlog i nestalog borca | Općinska služba za boračko- invalidsku zaštituGrupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko- invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja i odlikovanjaili uvjerenje | Općinska služba za boračko- invalidsku zaštituGrupa za pitanja evidencija iz oblasti vojne obaveze prema mjestu prebivališta |
| 4. | Demobilisani borac | Uvjerenje o učestvovanju u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:Ratnog vojnog invalidaDobitnika ratnog priznanja i odlikovanjaDemobilisanog borca. | Uvjerenje o statusu djeteta ratnog vojnog invalida:Rješenje o priznatom pravua) Invalidninu,b) Mjesečni novčanidodatak,c) Uvjerenje o učestvovanju u Oružanim snagama | a) i b) Općinska služba za boračko-invalidsku zaštituc) Grupa za pitanja evidencija iz oblasti vojne obaveze prema mjestu prebivališta. |

Direktor će imenovati Komisiju za izbor kandidata za prijem u radni odnos. Podaci o Komisiji bit će objavljeni na web stranici JU Opće bolnice Konjic.

Javni oglas ostaje otvoren 15 dana od dana objave obavjesti o raspisivanju javnog oglasa u dva dnevna lista. Tekst javnog oglasa je objavljen na web stranici JU Opća bolnica Konjic: [www.bolnicakonjic.com](http://www.bolnicakonjic.com) , web stranici Službe za zapošljavanje HNK/Ž: [www.szhn-k.ba](http://www.szhn-k.ba) i oglasnoj tabli JU Opća bolnica Konjic.

Neuredne, neblagovremene i nepotpune prijave će se odbaciti i neće se uzeti u razmatranje. Prijave sa dokumentacijom je potrebno dostaviti najkasnije u roku od 15 dana od dana objave javnog oglasa, neposredno na protokol ustanove ili putem pošte, preporučeno na adresu:

**J.U. Opća bolnica Konjic**

**Bolnička b.b. Konjic 88400**

**sa naznakom “PRIJAVA NA JAVNI OGLAS ZA RADNO MJESTO: \_\_\_\_\_\_\_\_\_\_\_\_\_\_
 -“NE OTVARATI” -**

 Šef Službe za opšte i pravne poslove:

 Omerović Minela dipl.iur.

Direktor

 Prim.dr.Dženan Lepara

\_\_\_\_\_\_\_\_\_\_\_\_\_\_\_\_\_\_\_\_\_\_